2014 decemberében összesen 6 Grammy-jelölést kapott, melyből a 2015 februárjában megrendezett 57. Grammy-gálán négyet sikerült díjra váltania. Elnyerte „a legjobb új előadónak”, „az év felvételének”, „az év dalának” és „a legjobb vokális popalbumnak” szóló Grammy-díjakat. A 2015-ös Billboard Music Awards-on három díjjal jutalmaztákː ő lett a legjobb férfi előadó és a legjobb új előadó, valamint a legjobb rádiós dal díja is őt illette. Zenei eredményei által a Guinness Rekordok Könyvében is megemlítik. 2015-ben felvette a "Writing's on the Wall" című dalt, melyet a 2015-ben bemutatott James Bond film, a "Spectre – A fantom visszatér" betétdalaként ismert meg a világ. Smith Guinness világrekordot döntött a dallal, mikor az a James Bond-dalok történetében először elérte az első helyet a brit listákon. 2016 elején Golden Globe-díjjal és Oscar-díjjal jutalmazták a „legjobb eredeti betétdal"”" kategóriában. Smith 2017 novemberében adta ki "The Thrill of It All" című második nagylemezét, amely az Egyesült Királyságban és az Egyesült Államokban is listavezető pozícióba került. Első kislemezes dala, a "Too Good at Goodbyes" az Egyesült Királyságban és Ausztráliában is első helyezett meg, míg az Egyesült Államokban a negyedik helyig jutott.